


Z A P I S N I K
2.  sjednice Vijeća Gradske četvrti Donja Dubrava,
održane 22. kolovoza 2021.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati


NAZOČNI ČLANOVI VIJEĆA:
Majcan Trpimir, Kavur Alin, Atanasoski Petar, Belec Darijen, Bošnjaković Antun, Božić Igor, Božić Mira, Cetinja Mladen, Draženović Milan, Forgač Ivan, Friganović Adriano, Ivanek Tomislav, Penava Pejčinović Ankica i Totić Ivan.

NENAZOČNI ČLANOVI VIJEĆA: Horvatić Nikola.. 

NAZOČNI ČLANOVI VMO: Škarić Damir – potpredsjednik VMO Čulinec, Klaić Matej – predsjednik VMO „30. svibnja 1990.“, Ešegović Ante - predsjednik VMO Stari Retkovec i Vrgoč Ivan – predsjednik VMO Trnava.

Nazočni djelatnici Službe za mjesnu samoupravu:
Marija Nakić, voditeljica Područnog odsjeka Donja Dubrava
Marijana Lepur, viši stručni suradnik za rad tijela mjesne samouprave


Predsjedava Trpimir Majcan predsjednik Vijeća Gradske četvrti Donja Dubrava.

Na početku sjednice M. Draženović i M. Božić izražavaju nezadovoljstvo s načinom pripreme kao i dostave sjednice putem elektronske pošte. Smatraju da se sjednica na ovakav način ne može kvalitetno pripremiti te u istoj konstruktivno sudjelovati. 
Nakon kratke rasprave predsjednik daje prijedlog  vijećnicima da se izjasne žele li da se  pozivi sa prilozima za sjednice VGČ Donja Dubrava dostavljaju putem elektronske pošte ili u papirnatom obliku.
Vijećnici, izuzev g. M. Draženovića  i M. Božić,  suglasni su da se materijali za sjednice dostavljaju putem elektronske pošte. M. Draženoviću i M. Božić materijali za sjednice dostavljat će se u papirnatom obliku i elektronskom poštom. 

Predsjednik pozdravlja sve prisutne te utvrđuje nazočnost većine članova Vijeća te ono može pravovaljano odlučivati. 
Predsjednik otvara 2. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik konstituirajuće sjednice. Budući da primjedbi nije bilo, nakon provedenog glasovanja utvrđuje da je isti  jednoglasno prihvaćen. 
Potom predlaže dopunu dnevnog reda točkom 25. od c) do l), a radi se o prijedlozima zaključaka o davanju mišljenja po članku 86. Statuta grada Zagreba za koje su materijale primili e-mailom. M. Draženović predlaže dopunu dnevnog reda sa sljedećim točkama: Plan komunalnih aktivnosti za 2021 i Izvješće o realizaciji Plana, Plan asfalterskog programa i Izvješće o realizaciji, Plan izgradnje zelenih površina i izvješće o realizaciji, Financijski plana GČ Donja Dubrava za 2021. g., Gradski plan građenja i izgradnje komunalne infrastrukture, Prijedlog za građenje i održavanje komunalne infrastrukture i kapitalnih ulaganja Gradske četvrti Donja Dubrava od 2013 – 2025. i Ažuriranje izgradnje DV I.B. Mažuranić. 
Predsjednik odgovara da je prijedloge za dopunu dnevnog reda potrebno dostaviti pet dana prije održavanja sjednice u pisanom obliku sukladno Poslovniku o radu Vijeća, ali obzirom je prva sjednica nakon konstituiranja Vijeća, dopustit će glasovanje o predloženim dodatnim točkama dnevnog reda.  
Predsjednik daje na glasovanje predložene dopunske točke.
Prijedlozi za dodatne točke dnevnog reda nisu prihvaćeni.
Budući da drugih prijedloga za dopunu dnevnog reda nije bilo, nakon provedenog glasovanja predsjednik utvrđuje da je prijedlog dopune dnevnog reda  prihvaćen te da je većinom glasova usvojen


DNEVNI  RED:

1. Polaganje prisege člana Vijeća
2. Prijedlog zaključka o prijedlogu otkupa ili zamjene k.č.br. 7737/1 i 7738/1 obje k.o. Dubrava, u Vinodolskoj ulici 23
3. Prijedlog zaključka o prijedlogu izgradnje osnovne škole Čulinec
4. Prijedlog zaključka o prijedlogu ubrzanja postupka ishođenja dokumentacije za izgradnju Športsko-rekreacijskog centra „30. svibnja 1990.“ u Sopničkoj ulici
5. Prijedlog zaključka o prijedlogu izgradnje pješačkog nathodnika preko Ulice kneza Branimira, između Štefanovečke ceste i ulice Resnički put
6. Prijedlog zaključka o prijedlogu postavljanja nadzornih kamera u ulici Dubrava, Ulici kneza Branimira i Vinodolskoj ulici
7. Prijedlog zaključka o prijedlogu postavljanja nadzornih kamera u Parku Tomislava Ivčića i Perivoju Ivane Brlić Mažuranić
8. Prijedlog zaključka o prijedlogu izgradnje doma za starije i nemoćne osobe na području Gradske četvrti Donja Dubrava
9. Prijedlog zaključka o prijedlogu iznalaženja lokacije i gradnje reciklažnog dvorišta na području Gradske četvrti Donja Dubrava
10. Prijedlog zaključka o prijedlogu pojačanog održavanja javno prometnih površina na području Gradske četvrti Donja Dubrava
11. Prijedlog zaključka o prijedlogu povećanja broja komunalnih redara za područje Gradske četvrti Donja Dubrava
12. Prijedlog zaključka o prijedlogu postavljanja tabli s natpisom u Parku Tomislava Ivčića i Perivoju Ivane Brlić Mažuranić
13. Imenovanje članova Stožera Civilne zaštite Gradske četvrti Donja Dubrava – donošenje zaključka
14. Prijedlog zaključka o prijedlogu osoba za obavljanje poslova domara u objektima mjesne samouprave za razdoblje listopad – prosinac 2021.
15. Prijedlog zaključka o prijedlogu postavljanja nadstrešnice na autobusnom stajalištu Čulinečka cesta kod k.br. 29-31
16. Prijedlog zaključka o prijedlogu uspostave zabrane zaustavljanja i parkiranja sa postavom prometne signalizacije „slijepa cesta“ u Feričanačkoj ulici
17. Prijedlog zaključka o prijedlogu postavljanja prometnog ogledala na spoju Kanarinske i Trnovitičke ulice
18. Prijedlog zaključka o davanju mišljenja o zahtjevu za postavljanje luna parka na površinu u vlasništvu u Aleji javora – Sitnice, na k.č.br. 8198/1, k.o. Dubrava, u vremenu od 20. kolovoza 2021. do 20. studenoga 2021.
19. Prijedlog zaključka o davanju mišljenja o zahtjevu za postavljanje luna parka na površinu u vlasništvu na spoju Kanarinske i Fočanske ulice
20. Prijedlog zaključka o postavljanju zelenog otoka ispred Osnovne škole Retkovec, Aleja javora 2
21. Prijedlog zaključka o prijedlogu ukidanja parkirnog mjesta na parkiralištu stambene zgrade u ulici Dubrava 216
22. Prijedlog zaključka o prijedlogu ukidanja parkirnog mjesta na parkiralištu trgovine Konzum u Aleji javora 2a
23. Izgradnja kružnog raskrižja I. Resnički gaj – II. Resnički gaj, donošenje zaključka
24. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – donošenje zaključka
25. Prijedlozi zaključaka o davanju mišljenja po članku 86. Statuta Grada Zagreba na:
a) Prijedlog odluke o izmjenama i dopunama Odluke o davanju u zakup i na drugo korištenje površina javne namjene
b) Prijedlog zaključka o podizanju Spomenika slovenskom pjesniku dr. Francu Prešernu
c) Prijedlog odluke o dopunama Odluke o novčanoj pomoći za roditelja odgojitelja
d) Prijedlog zaključka o uvjetima i načinu dodjele novčane pomoći građanima Grada Zagreba za štete na osobnim automobilima oštećenim u potresima na javnim površinama u Gradu Zagrebu
e) Prijedlog odluke o osnivanju Savjeta za socijalnu skrb
f) Prijedlog odluke o izmjenama i dopunama  Odluke o prihvaćanju prijenosa osnivačkih prava ustanove Zoološki vrt grada Zagreba s trgovačkog društva Zagrebački holding d.o.o. na Grad Zagreb i obavljanju osnivačkih prava 
g) Prijedlog zaključka o izmjeni Zaključka o podmirivanju računa i nadoknadi iznosa plaćenih računa za električnu energiju građanima korisnicima stambenih kontejnera  u koje su smješteni nakon potresa na području Grada Zagreba
h) Prijedlog zaključka o izmjeni Zaključka o osnivanju Povjerenstva za izradu, provedbu i praćenje programa za suzbijanje korupcije za Grad Zagreb
i) Prijedlog odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije
j) Zaključak o amandmanu na Prijedlog odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije
k) Prijedlog odluke o izmjeni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza 
l) Prijedlog odluke o naknadi  predsjednicima i članovima tijela upravljanja javnih ustanova koji je osnivač Grad Zagrebi i ustanova nad kojima je Grad Zagreb preuzeo obavljanje osnivačkih prava, koje imenuje Gradska skupština
26. Pitanja, prijedlozi i obavijesti



Ad 1 – Polaganje prisege
Predsjednik čita tekst prisege i  proziva člana Vijeća kojem se verificira mandat, a član izgovaraju riječ „PRISEŽEM“.
/Potpisani tekst prisege člana Vijeća prilažu se ovom zapisniku./



Ad 2 - Prijedlog zaključka o prijedlogu otkupa ili zamjene k.č.br. 7737/1 i 7738/1 obje k.o. Dubrava, u Vinodolskoj ulici 23
Predsjednik pojašnjava prijedlog zaključka i otvara raspravu.
Predsjednik obavještava prisutne da je podnesen prijedlog izmjene Prijedloga zaključka od vijećnika A. Bošnjakovića, a koji ste dobili na sjednici. Dodaje  da se prijedlogom traži da se u Prijedlogu zaključku umjesto riječi „otkup/prodaja“  navede „zamjena“ zemljišta. 
U raspravi sudjeluju: A. Penava Pejćinović, M. Draženović i I. Totić
Nakon provedenog glasovanja, Vijeće s 1 glasom „ZA“, 2 glasa „SUZDRŽAN“ i 11 glasova „PROTIV“ nije usvojilo prijedlog. 

Bez rasprave, Vijeće jednoglasno donosi

Z A K LJ U Č A K
o prijedlogu otkupa ili zamjene k.č.br. 7737/1 i 7738/1 
obje k.o. Dubrava, u Vinodolskoj ulici 23

1. Vijeće predlaže otkup zemljišta oznake k.č.br. 7737/1 i 7738/1 obje k.o. Dubrava, pored objekta Mjesnog odbora, u Vinodolskoj ulici 23, koje su u privatnom vlasništvu ili provođenje postupka zamjene s odgovarajućim zemljištima u vlasništvu Grada Zagreba.
1. Na navedenim parcelama više od pedeset godina nalaze se sportski i rekreacijski sadržaji (nogometno/košarkaško i dječje igralište) koje građani intenzivno koriste. Zemljišta je neophodno potrebno otkupiti zbog nedostatka sportskih sadržaja na području ne samo Mjesnog odbora „30. svibnja 1990.“ već i čitave Gradske četvrti a kako bi građani mogli nesmetano i nadalje koristiti sadržaje na predmetnom zemljištu.
1. Ovaj se zaključak dostavlja Gradskom uredu za imovinsko-pravne poslove, Gradskom uredu za upravljanje imovinom Grada i Gradskom uredu za mjesnu samoupravu.

Ad 3 - Prijedlog zaključka o prijedlogu izgradnje osnovne škole Čulinec
Predsjednik pojašnjava prijedlog zaključka i otvara raspravu.
M. Draženović obavještava prisutne da je od 18. kolovoza 2021. lokacijska dozvola za izgradnju OŠ Čulinec pravovaljana. Traži dopunu Prijedloga zaključka na način da se u isti uvrsti pravovaljana lokacijska dozvola te traži od gradskih upravnih tijela da  osiguraju sredstva potrebna za otkup zemljišta za izgradnju škole. Prijedlog je jednoglasno usvojen.
U raspravi sudjeluju: I. Forgač, A. Friganović, I. Totić, A. Penava Pejčinović, M. Božić, M. Cetinja i D. Belec. 

 Vijeće jednoglasno donosi

ZAKLJUČAK
o prijedlogu izgradnje osnovne škole Čulinec

1. Vijeće Gradske četvrti Donja Dubrava predlaže nadležnim gradskim uredima da ubrza otkup zemljišta za izgradnju OŠ Čulinec zbog dobivene lokacijske dozvole, koja je pravovaljana od 18. kolovoza 2021., kako bi se u Programu radova kapitalnih ulaganja u objekte za društvene djelatnosti u Gradu Zagrebu u 2022. pod Objekti školstva mogla osigurati sredstva za izgradnju objekta.

1. Ovaj se zaključak dostavlja Gradskom uredu za imovinsko-pravne poslove, Gradskom uredu za obrazovanje i Gradskom uredu za prostorno uređenje, izgradnju Grada, graditeljstvo, komunalne poslove i promet  na daljnje postupanje.



Ad 4 - Prijedlog zaključka o prijedlogu ubrzanja postupka ishođenja dokumentacije za izgradnju Športsko-rekreacijskog centra „30. svibnja 1990.“ u Sopničkoj ulici
Predsjednik pojašnjava Prijedlog zaključka, otvara raspravu i pita ima li tko prijedlog za dopunu. 
M. Draženović smatra da je potrebno ažurirati zaključak na način da se naglasi da se u  proteklih osam godina nije napravilo ništa po pitanju ishođenja lokacijske i građevinske dozvole, kao  i izrade projektne dokumentacije  za izgradnju ŠRC „30.svibnja 1990.“ u Sopničkoj ulici . 
Predsjednik odgovara da se u Prijedlogu zaključka navodi prijedlog ubrzanja postupka ishođenja potrebne dokumentacije za izgradnju ŠRC u Sopničkoj ulici. 
A. Bošnjaković pita na koji način se može dobiti uvid u projektnu dokumentaciju te traži da se prije početka bilo kakvih radova organizira mjesni zbor građana u objektu MO „30. svibnja 1990.“ 
M. Nakić odgovara A. Bošnjakoviću da o navedenom postavi vijećničko pitanje.

Nakon provedenog glasovanja, Vijeće jednoglasno donosi
 
ZAKLJUČAK
o prijedlogu ubrzanja postupka ishođenja dokumentacije za izgradnju
Športsko-rekreacijskog centra „30. svibnja 1990.“ u Sopničkoj ulici

1. Vijeće predlaže nadležnom Gradskom uredu poduzimanje potrebnih radnji kako bi se ubrzao postupak izrade projektne dokumentacije i ishođenja potrebnih dozvola za gradnju Športsko-rekreacijskog centra „30. svibnja 1990.“ u Sopničkoj ulici. Predložno je potrebno što prije realizirati kako bi se izgradnja predmetnog Športsko rekreacijskog centra mogla uvrstiti u Program građenja komunalne infrastrukture na području Grada Zagreba za 2022. godinu. Područje Mjesnog odbora „30. svibnja 1990.“ nema adekvatnih sportskih sadržaja koji bi mogli zadovoljiti potrebe velikog broja stanovnika te je stoga gradnja Športsko-rekreacijskog centra u Sopničkoj ulici jedan od prioriteta Gradske četvrti. 

2. Ovaj se zaključak dostavlja Gradskom uredu za mjesnu samoupravu na daljnje postupanje.


Ad 5 - Prijedlog zaključka o prijedlogu izgradnje pješačkog nathodnika preko Ulice kneza Branimira, između Štefanovečke ceste i ulice Resnički put

Predsjednik daje riječ potpredsjedniku Vijeća A. Kavuru da pojasni Prijedlog zaključka.
A. Kavur predlaže prenamjenu osiguranih sredstava za izradu tehničke dokumentacije umjesto pješačkog nathodnika na raskrižju Ulice kneza Branimira-Osječka-I. Trnava za izgradnju pješačkog nathodnika na novoj lokaciji preko Ulice kneza Branimira, između Štefanovečke ceste i Resničkog puta. Kaže da predmetno raskrižje, zbog opterećenosti i nesigurnosti,  predstavlja opasnost za djecu koja pohađaju OŠ M. J. Zagorke.
D. Belec napominje da je projekt za izgradnju pješačkog nathodnika na raskrižju Ul. kneza Branimira-Osječka- I. Trnava pri kraju, te sumnja da se može prelaziti s postojećeg projekta na novi projekt. Smatra da treba završiti započeto, nema ništa protiv predloženog pješačkog nathodnika kad se završi izgradnja predmetnog. 
U raspravi sudjeluju: M. Draženović, A. Kavur i M. Božić.
Predsjednik predlaže da se Prijedlog zaključka dopuni s prijedlogom ubrzavanja rješavanja projektne dokumentacije kako bi se ubrzala izgradnja pješačkog nathodnika na raskrižju Ulice kneza Branimira-Osječka-I. Trnava.

Vijeće jednoglasno donosi

ZAKLJUČAK
o prijedlogu izgradnje pješačkog nathodnika na raskrižju 
Ulica kneza Branimira – Osječka – I. Trnava

1. Budući da je u Program građenja komunalne infrastrukture na području Grada Zagreba u 2021. uvrštena izrada tehničke dokumentacije za pješački nathodnik na raskrižju Ulica kneza Branimira – Osječka – I. Trnava predlaže se ubrzavanje rješavanja projektne dokumentacije kako bi se u Program građenja komunalne infrastrukture na području Grada Zagreba u 2022. godini mogla uvrstiti izgradnja predmetnog nathodnika.

2. Izgradnja nathodnika neophodna je kako bi se građanima Mjesnog odbora Trnava omogućila sigurnija i jednostavnija komunikacija sa sjevernim dijelom Gradske četvrti Donja Dubrava koja je podijeljena željezničkom prugom, a prelazak predmetnog raskrižja, zbog svoje prometne opterećenosti i nesigurnosti, predstavlja veliku opasnost za pješake.

3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet  na daljnje postupanje.


Ad 6 - Prijedlog zaključka o prijedlogu postavljanja nadzornih kamera u ulici Dubrava, Ulici kneza Branimira i Vinodolskoj ulici

Predsjednik Pojašnjava prijedlog zaključka i otvara raspravu
M. Draženović podržava prijedlog zaključka te obavještava prisutne da se u proteklih osam godina dva puta godišnje održavao sastanak s predstavnicima Prometne policije i Prometnog redarstva, a vezano za postavljanje nadzornih kamera na predloženim lokacija, ali do danas nije napravljeno ništa po tom pitanju.  
U raspravi sudjeluju: M. Božić, D. Belec, A. Penava Pejčinović, A. Bošnjaković, I. Forgač, I. Totić  i M. Draženović.
A. Bošnjaković pita misli li se na kamere za mjerenje brzine ili kamere za snimanje prometnih prekršaja.
Predsjednik kaže da nije siguran, ali misli da kamere snimaju brzinu i prometne prekršaje. Dodaje da će na iduću sjednicu Vijeća uputiti poziv načelniku III Policijske postaje Zagreb. Ističe da je uputio poziv Gradskom uredu za mjesnu samoupravu da osiguraju prisustvo djelatnika koji bi omogućili stručne odgovore na postavljena pitanja, ali nisu se odazvali niti uputili poziv nadležnim Podružnicama.

Vijeće jednoglasno donosi


Z A K LJ U Č A K
o prijedlogu postavljanja nadzornih kamera u ulici Dubrava,
Ulici kneza Branimira i Vinodolskoj ulici

1. Nadležnom Gradskom uredu predlaže se postavljanje nadzornih kamera za kontrolu prometa na području Gradske četvrti Donja Dubrava na sljedećim lokacijama:
1) Dubrava
2) Ulica kneza Branimira
3) Vinodolska ulica – kod spoja s ulicom Dubrava

2. Ulice Dubrava i Ulica kneza Branimira izuzetno su prometne i jedine poveznice s istočnim dijelom grada. Neodgovornost pojedinih vozača koji razvijaju brzine daleko iznad dopuštenih i općenito nepoštivanje prometnih propisa doveli su, u zadnjih nekoliko godina, do brojnih prometnih nesreća, nerijetko s tragičnim posljedicama.
Dugogodišnji problem nedozvoljenog parkiranja u Vinodolskoj ulici, na dijelu kolnika obilježenom za kretanje pješaka, niti uz povećane aktivnosti Prometne policije i Prometnog redarstva nije moguće riješiti. 

3. Kako financiranje nadzornih kamera nije u djelokrugu rada Vijeća, Vijeće predlaže nadležnom uredu da iznađe mogućnosti i sredstva za financiranje istih jer će se jedino tako konačno osigurati sigurnost sudionika u prometu a i spriječiti dugogodišnja navika parkiranja vozila na inače vrlo gustom pješačkom koridoru. 

4. Ovaj se Zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za komunalno i prometno redarstvo na daljnje postupanje.


Ad 7 - Prijedlog zaključka o prijedlogu postavljanja nadzornih kamera u Parku Tomislava Ivčića i Perivoju Ivane Brlić Mažuranić

Predsjednik pojašnjava prijedlog zaključka i otvara raspravu
A. Penava Pejčinović kaže da je načelno protiv postavljanja nadzornih kamera u parkove, mišljenja je da ne  treba snimati aktivnosti koje se događaju u parkovima i dječjim igralištima.  Dodaje da postavljanje kamera nije rješenje problema  jer se u noćnim satima  neće dobiti efekt koji se  želi postići. Smatra da bi se problem riješio s boljim osvjetljenjem parka, suradnjom s Prometnom policijom kao i učestalijim policijskim ophodnjama  u noćnim satima.
U raspravi sudjeluju: A. Bošnjaković, M. Božić, M. Cetinja i A. Penava Pejčinović.
Obzirom na navedeno predsjednik predlaže da se ovaj Prijedlog povuče s dnevnog reda, te daje prijedlog na glasanje
Vijeće s 13 glasova  „ZA“,  i 1 glasom „PROTIV“ podržava prijedlog. 


Ad 8 - Prijedlog zaključka o prijedlogu izgradnje doma za starije i nemoćne osobe na području Gradske četvrti Donja Dubrava

Predsjednik pojašnjava Prijedlog zaključka i otvara raspravu
D. Belec kaže da ima staračkih domova na području Dubrave te smatra da je puno veća potreba za palijativnom skrbi i hospicijem. 
U raspravi sudjeluju P. Atanasoski, M.Draženović i A. Bošnjaković.
Predsjednik se dijelom slaže s navodima vijećnika Beleca ali isto tako smatra da je potreba za staračkim domovima velika zbog sve većeg broja starijeg stanovništva. 
M. Božić podržava prijedlog zaključka te smatra da bi Grad  trebao riješiti problem nedostatka palijativne skrbi i hospicija na području Grada Zagreba, a to ne znači da ovakav prijedlog ne možemo pripremiti za iduću sjednicu, ali starački domovi su potreba. 
 
Vijeće jednoglasno donosi

ZAKLJUČAK
o prijedlogu izgradnje doma za starije i nemoćne osobe
  na području Gradske četvrti Donja Dubrava

1. Vijeće Gradske četvrti Donja Dubrava predlaže nadležnim gradskim uredima da u Program radova kapitalnih ulaganja u objekte za društvene djelatnosti u Gradu Zagrebu u 2022. pod Objekti socijalne skrbi planiraju izgradnju, ishođenje potrebne dokumentacije i usklađivanje imovinsko – pravnih odnosa za dva doma za starije i nemoćne osobe na području Gradske četvrti Donja Dubrava zbog sve većeg broja starijeg stanovništva na području Gradske četvrti. 

2. Vijeće predlaže sljedeće lokacije:
         - MO Novi Retkovec k.č.br.8727/1 k.o. Dubrava - Čulinečka cesta 
         - MO Stari Retkovec k.č.br.8200/1 k.o. Dubrava 

3. Ovaj se zaključak dostavlja Gradskom uredu za socijalnu zaštitu i osobe s  invaliditetom, Gradskom uredu za imovinsko-pravne poslove i Gradskom uredu za prostorno uređenje, izgradnju Grada, graditeljstvo, komunalne poslove i promet  na daljnje postupanje.


Ad 9 - Prijedlog zaključka o prijedlogu iznalaženja lokacije i gradnje reciklažnog dvorišta na području Gradske četvrti Donja Dubrava

Predsjednik pojašnjava Prijedlog zaključka, kaže da je sukladno Zakonu o gospodarenju otpadom grad Zagreb dužan  osigurati lokacije za gradnju reciklažog dvorišta, te da se sredstva mogu osigurati iz fondova Europske unije. 
Predsjednik otvara raspravu, u raspravi sudjeluju M. Draženović, D. Belec i I. Totić.

Vijeće jednoglasno donosi



Z A K LJ U Č A K
o prijedlogu iznalaženja lokacije i gradnje reciklažnog dvorišta
na području Gradske četvrti Donja Dubrava

1. Na području Gradske četvrti Donja Dubrava trenutačno je u funkciji samo jedno reciklažno dvorište u Osječkoj ulici br. 25 koje ne zadovoljava sve veće potrebe stanovnika Gradske četvrti Donja Dubrava za odlaganjem otpada. Stoga Vijeće predlaže iznalaženje adekvatne lokacije i gradnju još jednog reciklažnog dvorišta.

1. Ovaj se Zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom holdingu, Podružnici Čistoća na daljnje postupanje.


Ad 10 - Prijedlog zaključka o prijedlogu pojačanog održavanja javno prometnih površina na području Gradske četvrti Donja Dubrava
Predsjednik pojašnjava Prijedlog zaključka, napominje  da u zadnjih desetak godina osjetno smanjila sredstva predviđena za održavanje javno prometnih površina, što je i vidljivo na terenu. Predsjednik otvara raspravu.
U raspravi sudjeluju: D. Belec i T. Majcan.

Vijeće jednoglasno donosi

Z A K LJ U Č A K
o prijedlogu pojačanog održavanja javno prometnih površina
na području Gradske četvrti Donja Dubrava

1. Vijeće predlaže pojačano održavanje javno prometnih površina (češće ručno i strojno održavanje javno prometnih površina) na području Gradske četvrti Donja Dubrava.

2. Ovaj se Zaključak dostavlja Zagrebačkom holdingu d.o.o., Podružnici Čistoća.


Ad 11 - Prijedlog zaključka o prijedlogu povećanja broja komunalnih redara za područje Gradske četvrti Donja Dubrava
Predsjednik pojašnjava Prijedlog zaključka i otvara raspravu.
M. Cetinja slaže se s prijedlogom te smatra da je neophodno tražiti povećanje komunalnih redara za područje GČ Donja Dubrava, obzirom je više djelatnika otišlo u mirovinu, a na njihovo mjesto nisu došli novi komunalni redari. Predlaže da se na sjednicu pozovu voditelji komunalnog i prometnog redarstva kako bi nam dali relevantne informacije na naše upite.
U raspravi sudjeluju: A. Penava Pejčinović i M. Nakić.

Vijeće jednoglasno donosi


Z A K LJ U Č A K
o prijedlogu povećanja broja komunalnih redara
za područje Gradske četvrti Donja Dubrava

1. Vijeće predlaže da se za područje Gradske četvrti Donja Dubrava osiguraju četiri komunalna redara, po jedan za područje dva mjesna odbora, a veći broj djelatnika potrebno je osigurati radi povećanja komunalnih problema.

2. Ovaj se Zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

Ad 12- Prijedlog zaključka o prijedlogu postavljanja tabli s natpisom u Parku Tomislava Ivčića i Perivoju Ivane Brlić Mažuranić
Predsjednik pojašnjava Prijedlog zaključka i otvara raspravu
A. Penava Pejčinović predlaže da se ovaj Prijedlog povuče s dnevnog zajedno s Prijedlogom zaključka o postavljanju nadzornih kamera u Parku Tomislava Ivčića i Perivoju Ivane Brlić Mažuranić. Prijedlog je jednoglasno usvojen. 


Ad 13- Imenovanje članova Stožera Civilne zaštite Gradske četvrti Donja Dubrava – donošenje zaključka
Predsjednik obavještava prisutne da je potrebno izabrati članove civilne zaštite sukladno dopisu Gradskog ureda za mjesnu samoupravu. Dodaje da u Prijedlogu zaključka nisu unaprijed navedeni članovi kako bi se svi zajedno usuglasili oko imenovanja članova Stožera civilne zaštite Gradske četvrti Donja Dubrava. 
Predsjednik predlaže Ankicu Penavu Pejčinović, Antuna Bošnjakovića i  Darijena Beleca.

Bez rasprave/Vijeće jednoglasno donosi 

Z A K L J U Č A K
o imenovanju članova Stožera civilne zaštite Gradske četvrti Donja Dubrava

1. U Stožer civilne zaštite Gradske četvrti Donja Dubrava imenuju se:
· za načelnika: predsjednik Vijeća Gradske četvrti Donja Dubrava;
· za zamjenika načelnika: potpredsjednik Vijeća Gradske četvrti Donja Dubrava;
· za članove:
· Ankica Penava Pejčinović, član Vijeća Gradske četvrti Donja Dubrava;
· Antun Bošnjaković, član Vijeća Gradske četvrti Donja Dubrava;
· Darijen Belec, član Vijeća Gradske četvrti Donja Dubrava;
· Marko Mikulek, Vatrogasna zajednica Grada Zagreba;
· Ana Radić, Gradsko društvo Crvenog križa Zagreb.

1. Ovaj će zaključak biti objavljen u Službenom glasniku Grada Zagreba.


Ad 14- Prijedlog zaključka o prijedlogu osoba za obavljanje poslova domara u objektima mjesne samouprave za razdoblje listopad – prosinac 2021.
Predsjednik pojašnjava prijedlog zaključka i otvara raspravu.
Predsjednik navodi da su se vijeća mjesnih odbora  pozitivno očitovala na dopis GU za mjesnu samoupravu, odnosno suglasna su da isti domari obavljaju i dalje svoje poslove u objektima mjesne samouprave. 
M. Draženović napominje da bi Služba trebala znati da onaj tko se bavi politikom te je član političke stranke, odnosno kandidat na stranačkim listama ne može biti domar. 
M. Nakić odgovara da je navedeno provjerila sa nadležnima u Gradskom uredu za mjesnu samoupravu te  prema dobivenim informacijama domar ne može istovremeno biti član vijeća mjesnog odbora  i obavljati poslove domara. 

Vijeće s 13 glasova  „ZA“,  i 1 glasom „SUZDRŽAN“ donosi 


Z A K L J U Č A K
o prijedlogu osoba za obavljanje poslova domara 
u objektima mjesne samouprave za razdoblje listopad – prosinac 2021.

1. Vijeće predlaže da se sklope ugovori o povremenim poslovima za domare u objektima mjesne samouprave za razdoblje listopad – prosinac 2021. sa dosadašnjim  domarima na lokacijama:

1. Objekt MS Čulinec, Badema 2a – domar Ana Maruna
1. Objekt MS „Ivan Mažuranić“, Vrpoljska 10 – domar Tomo Benčec 
1. Objekt MS Novi Retkovec, Breza 26 (objekt I) i Aleja javora 23 (objekt II) – domar Željko Ščurić 
1. Objekt MS Resnički gaj, Čulinečka c. 230 i objekt MS Stari Retkovec, I. Retkovec 2a  – domar Ružica Štaba
1. Objekt MS „30. svibnja 1990.“, Vinodolska 23  – domar Branko Peršun
1. Objekt MS Trnava, Resnički put 1a – domar Rudolf Pejić

1. Ovaj se zaključak dostavlja Gradskom uredu za mjesnu samoupravu na daljnje
                  postupanje.


Ad 15 - Prijedlog zaključka o prijedlogu postavljanja nadstrešnice na autobusnom stajalištu Čulinečka cesta kod k.br. 29-31
Predsjednik objašnjava da je Prijedlog zaključka odgovor odnosno očitovanje na dopis nadležnog Gradskog ureda, obzirom na brojne upite građana koji traže postavljanje nadstrešnice na autobusnom stajalištu Čulinečka cesta kod kbr. 29-31.
Otvara raspravu. U raspravi sudjeluju M. Draženović i M. Nakić.

Vijeće s 12 glasova  „ZA“,  i 1 glasom „PROTIV“ i 1 „SUZDRŽAN“ donosi 


Z A K L J U Č A K 
o prijedlogu postavljanja nadstrešnice
na autobusnom stajalištu Čulinečka cesta kod kbr. 29-31

1. Temeljem dopisa Gradskog ureda za prostorno uređenje, izgradnju Grada, graditeljstvo, komunalne poslove i promet (Klasa: 053-01/15-01/2, Urbroj: 251-13-51-3/004-21-612 od 16. lipnja 2021.) Vijeće predlaže postavljanje nadstrešnice s klupom na autobusnom stajalištu Čulinečka cesta kod kbr. 29-31 (kod kafića „Jadran“)

1. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 16 - Prijedlog zaključka o prijedlogu uspostave zabrane zaustavljanja i parkiranja sa postavom prometne signalizacije „slijepa cesta“ u Feričanačkoj ulici
Predsjednik pojašnjava Prijedlog zaključka, te dodaje se Prijedlogom podržava mišljenje VMO Donja Dubrava, te otvara raspravu.
D. Belec objašnjava da većina ulici između ostalih i ulica u kojoj živi,  ima identičan problem te bi u većini ulica trebalo tražiti uspostavu zabrane parkiranja.
M. Draženović ističe da cijela Donja Dubrava ima navedeni problem, ako pošaljemo prijedlog prema Uredu za promet dobit ćemo odgovor da na prometnicama  nije dozvoljeno parkiranje.
I. Totić predlaže da se ovaj prijedlog povuče s dnevnog reda. 
Predsjednik daje prijedlog na glasovanje.  Prijedlog je jednoglasno usvojen.


Ad 17- Prijedlog zaključka o prijedlogu postavljanja prometnog ogledala na spoju Kanarinske i Trnovitičke ulice
Predsjednik pojašnjava zaključak te otvara raspravu, dodaje da se ovim Prijedlogom podržava Zaključak VMO Donja Dubrava. 
U raspravi sudjeluju: M. Draženović i Marija Nakić.

 Vijeće jednoglasno donosi

Z A K L J U Č A K 
o prijedlogu postavljanja prometnog ogledala
na spoju Kanarinske i Trnovitičke ulice

1. Razmotren je Zaključak Vijeća Mjesnog odbora Donja Dubrava usvojen na 48. sjednici, 1. travnja 2021., kojim se predlaže postavljanje prometnog ogledala na spoju Kanarinske i Trnovitičke ulice. 

2. Prijedlog se, radi poboljšanja sigurnosti odvijanja prometa, smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.

3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 18- Prijedlog zaključka o davanju mišljenja o zahtjevu za postavljanje luna parka na površinu u vlasništvu u Aleji javora – Sitnice, na k.č.br. 8198/1, k.o. Dubrava, u vremenu od 20. kolovoza 2021. do 20. studenoga 2021.
Predsjednik pojašnjava Prijedlog zaključka i otvara raspravu
U raspravi sudjeluju: A. Bošnjaković i M. Draženović.

	Vijeće jednoglasno donosi

   Z A K L J U Č A K
      o davanju mišljenja o zahtjevu za postavljanje luna parka na površinu u vlasništvu, u Aleji javora – Sitnice, na k.č.br. 8198/1 k.o. Dubrava, u vremenu 
od 20. kolovoza 2021. do 20. studenoga 2021.

1. Vijeće Gradske četvrti Donja Dubrava, temeljem mišljenja Vijeća Mjesnog odbora Novi Retkovec, smatra da se može udovoljiti zahtjevu Sandre Riter iz Zagreba, Bašćanske ploče br. 16, za postavljanje luna parka na površinu u vlasništvu, u Aleji javora – Sitnice, na k.č.br. 8198/1 k.o. Dubrava, površine cca 350m², u razdoblju od 20. kolovoza 2021. do 20. studenoga 2021. godine. 

1. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Odsjeku za komunalne poslove.


Ad 19- Prijedlog zaključka o davanju mišljenja o zahtjevu za postavljanje luna parka na površinu u vlasništvu na spoju Kanarinske i Fočanske ulice
Predsjednik pojašnjava Prijedlog zaključka te dodaje da je Prijedlog usuglašen s mišljenjem Vijeća Mjesnog odbora Donja Dubrava.

Bez rasprave/Vijeće jednoglasno donosi

   Z A K L J U Č A K
      o davanju mišljenja o zahtjevu za postavljanje luna parka 
na površinu u vlasništvu, na spoju Kanarinske i Fočanske ulice

1. Razmotren je dopis Gradskog ureda za prostorno uređenje, izgradnju Grada, graditeljstvo, komunalne poslove i promet, zahtjev društva FUN PARK RITER j.d.o.o. za postavljanje luna parka i uloženi prigovor građanina.
2. Vijeće, temeljem Zaključka Vijeća Mjesnog odbora Donja Dubrava, nije suglasno s postavljanjem luna parka na spoju Kanarinske i Fočanske ulice zbog narušavanja mira stanovnika okolnih obiteljskih kuća.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Odsjeku za komunalne poslove.


Ad 20- Prijedlog zaključka o postavljanju zelenog otoka ispred Osnovne škole Retkovec, Aleja javora 2

Predsjednik pojašnjava Prijedlog zaključka i otvara raspravu
M. Draženović napominje da nema osnove da se zeleni otok postavlja na istom mjestu s kojeg je prethodno Vijeće tražilo uklanjanje, kaže da nije praksa da se zeleni otoci postavljaju ispred i uz škole.
M. Božić ističe da je apsolutno protiv postavljanja zelenih otoka ispred dječjih vrtića i škola. 
Predsjednik odgovara da Čistoća uklanja i postavlja zelene otoke isključivo na zahtjev Vijeća Mjesnog odbora. 
A. Penava Pejčinović kaže da, obzirom je donesen Zaključak o prijedlogu postavljanja zelenog otoka od strane VMO Novi Retkovec, potrebno tražiti pojašnjenje Vijeća, zbog čega traže ponovno postavljanje zelenog otoka na lokaciji s koje je prethodno Vijeće tražilo uklanjanje istih. 
U raspravi sudjeluju: P. Atanasoski, D. Belec, A. Bošnjaković i I. Totić
Predsjednik daje prijedlog izmjene Prijedloga zaključka kojim se traži pojašnjenje Zaključka VMO Novi Retkovec o  prijedlogu postavljanja zelenog otoka ispred OŠ Retkovec, Aleja javora 2a na glasanje. 

	Vijeće jednoglasno donosi

Z A K LJ U Č A K
o prijedlogu postavljanja zelenog otoka
ispred Osnovne škole Retkovec, Aleja javora 2a

1. Vijeće traži, temeljem Zaključka Vijeća Mjesnog odbora Novi Retkovec, za ponovno postavljanje zelenog otoka – kontejnera za staklo, plastiku, tekstil, papir i mješoviti otpad ispred Osnovne škole Retkovec, Aleja javora 2a, gdje je i ranije bio postavljen, ali su kontejneri prije nekoliko mjeseci uklonjeni, pojašnjenje zbog čega Vijeće mjesnog odbora traži ponovno postavljanje kontejnera na toj lokaciji budući da je prethodno Vijeće tražilo uklanjanje istih.

2. Ovaj se Zaključak dostavlja Vijeću mjesnog odbora Novi Retkovec na daljnje postupanje.


Adriano Friganović se ispričao i napustio sjednicu u 17,50 sati.


Ad 21- Prijedlog zaključka o prijedlogu ukidanja parkirnog mjesta na parkiralištu stambene zgrade u ulici Dubrava 216
Predsjednik pojašnjava Prijedlog zaključka i otvara raspravu

 	Bez rasprave/Vijeće jednoglasno donosi

Z A K LJ U Č A K
o prijedlogu ukidanja parkirnog mjesta na 
parkiralištu stambene zgrade u ulici Dubrava 216


1. Vijeće predlaže, temeljem Zaključka Vijeća Mjesnog odbora Novi Retkovec, ukidanje parkirnog mjesta na parkiralištu stambene zgrade u ulici Dubrava 216 (sa stražnje strane, od trgovine DM prema parkiralištu) jer je predmetno parkirno mjesto na samom završetku nogostupa i onemogućuje pristup pješacima, posebice invalidima i roditeljima s kolicima kada nogostupom idu prema parkiralištu. Predlaže se iscrtavanje na kolniku oznake „zabrana zaustavljanja i parkiranja“.
2. Slika parkirnog mjesta prilaže se ovom Zaključku.
3. Ovaj se Zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 22- Prijedlog zaključka o prijedlogu ukidanja parkirnog mjesta na parkiralištu trgovine Konzum u Aleji javora 2a
Predsjednik pojašnjava Prijedlog zaključka i otvara raspravu

 	Bez rasprave/Vijeće jednoglasno donosi

Z A K LJ U Č A K
o prijedlogu ukidanja parkirnog mjesta na 
parkiralištu trgovine Konzum u Aleji javora 2a

1. Vijeće predlaže, temeljem Zaključka Vijeća Mjesnog odbora Novi Retkovec, ukidanje parkirnog mjesta na parkiralištu trgovine Konzum u Aleji javora 2a, jer parkirani automobili onemogućuju pješacima pristup nogostupu, posebice osobama s invaliditetom i roditeljima s kolicima. Predlaže se iscrtavanje na kolniku oznake „zabrana zaustavljanja i parkiranja“.
2. Slika parkirnog mjesta prilaže se ovom Zaključku.
3. Ovaj se Zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 23- Izgradnja kružnog raskrižja I. Resnički gaj – II. Resnički gaj, donošenje zaključka

Predsjednik obavještava prisutne o dopisu nadležnog Gradskog ureda temeljem kojeg se moramo očitovati s novim projektiranim rješenjem izgradnje kružnog raskrižja I. Resnički gaj – II. Resnički gaj, a  koje ste dobili u materijalima sjednice.  Napominje da je Vijeće  Mjesnog odbora Resniči gaj suglasno s novim projektiranim rješenjem izrade kružnog raskrižja. 
A. Bošnjaković predlaže da se obustave svi radovi do provedbe racionalizacije troškova projekta o izgradnji kružnog raskrižja. te smatra da cijena objavljena u medijima od 1.300.000,00  kn nije realna za ovaj projekt. 
U raspravi sudjeluju: D. Belec, M. Draženović I. Forgač, A. Kavur  i I. Totić.
M. Božić objašnjava da je izgradnja kružnog toka Gradski program, koji su projektirali stručne osobe te Vijeće samo daje samo suglasnost na isti.
Predsjednik daje prijedlog  A. Bošnjakovića na glasovanje.
Vijeće sa 1 glasom „ZA“, 1 „SUZDRŽAN“ i 11 „PROTIV“ nije podržalo prijedlog
Predsjednik predlaže  da se prihvati novo projektirano rješenje izgradnje kružnog raskrižja I Resnički gaj – II Resnički gaj s raspelom u sredini.
Vijeće s 10 glasova „ZA“ i 3 „PROTIV“ donosi 


Z A K L J U Č A K 
o izgradnji kružnog raskrižja I Resnički gaj – II Resnički gaj

1. Temeljem dopisa Gradskog ureda za prostorno uređenje, izgradnju Grada, graditeljstvo, komunalne poslove i promet (Klasa: 361-02/20-02/90 Urbroj: 251-13-01/55-21-9-3/004-21-612 od 16. lipnja 2021.) i temeljem prethodno utvrđenog mišljenja VMO Resnički gaj, Vijeće je suglasno s novim projektiranim rješenjem izgradnje kružnog raskrižja I Resnički gaj – II Resnički gaj. 

2. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 24- Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – donošenje zaključka
Predsjednik pojašnjava Prijedlog zaključka i otvara raspravu

Bez rasprave/Vijeće s 8 glasova  „ZA“, 1 glasom „PROTIV“ i 4 „SUZDRŽAN“ donosi 


  ZAKLJUČAK

o davanju mišljenja na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

1. Vijeće Gradske četvrti Donja Dubrava  daje pozitivno mišljenje na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora 

1. Ovaj će zaključak biti upućen Stručnoj službi gradonačelnika. 


Ad 25 - Prijedlozi zaključaka o davanju mišljenja po članku 86. Statuta Grada Zagreba na:

a) Prijedlog odluke o izmjenama i dopunama Odluke o davanju u zakup i na drugo korištenje površina javne namjene
Predsjednik otvara raspravu o Prijedlogu zaključka.
Bez rasprave, Vijeće uz 7 glasova „ZA“ i 5 „SUZDRŽAN“  (1 član nije glasao) donosi

Z A K L J U Č A K
o davanju mišljenju o Prijedlogu odluke o izmjenama i dopunama
Odluke o davanju u zakup i na drugo korištenje površina javne namjene

1. Vijeće Gradske četvrti Donja Dubrava razmotrilo je Prijedlog odluke o izmjenama i dopunama Odluke o davanju u zakup i na drugo korištenje površina javne namjene,  te na njega, temeljem mišljenja Vijeća Mjesnih odbora, nema primjedbi ni prijedloga.

1. Ovaj će zaključak biti upućen Stručnoj službi gradonačelnika. 


b) Prijedlog zaključka o podizanju Spomenika slovenskom pjesniku dr. Francu Prešernu
Predsjednik otvara raspravu o Prijedlogu zaključka. 
     Vijeće s 5 glasova  „ZA“, 7 glasom „PROTIV“ i 1 „SUZDRŽAN“ glas nije usvojilo      prijedlog zaključka



c) Prijedlog odluke o dopunama Odluke o novčanoj pomoći za roditelja odgojitelja
Predsjednik otvara raspravu o Prijedlogu zaključka. 
     Vijeće s 5 glasova  „ZA“, 7 glasom „PROTIV“ i 1 „SUZDRŽAN“ glas nije usvojilo      prijedlog zaključka


d) Prijedlog zaključka o uvjetima i načinu dodjele novčane pomoći građanima Grada Zagreba za štete na osobnim automobilima oštećenim u potresima na javnim površinama u Gradu Zagrebu
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K L J U Č A K
o davanju mišljenju o Prijedlogu zaključka o uvjetima i načinu dodjele novčane
pomoći građanima Grada Zagreba za štete na osobnim automobilima oštećenim
u potresima na javnim površinama u Gradu Zagrebu


1. Vijeće Gradske četvrti Donja Dubrava razmotrilo je  Prijedlog zaključka o uvjetima i načinu dodjele novčane pomoći građanima Grada Zagreba za štete na osobnim automobilima oštećenim u potresima na javnim površinama u Gradu Zagrebu,  te na njega nema primjedbi ni prijedloga.

2. Ovaj će zaključak biti upućen Stručnoj službi gradonačelnika. 

e) Prijedlog odluke o osnivanju Savjeta za socijalnu skrb
Predsjednik otvara raspravu o Prijedlogu zaključka. Bez rasprave, Vijeće jednoglasno donosi
Z A K L J U Č A K
o davanju mišljenju o Prijedlogu odluke o osnivanju
Savjeta za socijalnu skrb

1. Vijeće Gradske četvrti Donja Dubrava razmotrilo je Prijedlog odluke o osnivanju
Savjeta za socijalnu skrb  te na njega nema primjedbi ni prijedloga.

2. Ovaj će zaključak biti upućen Stručnoj službi gradonačelnika. 


f) Prijedlog odluke o izmjenama i dopunama  Odluke o prihvaćanju prijenosa osnivačkih prava ustanove Zoološki vrt grada Zagreba s trgovačkog društva Zagrebački holding d.o.o. na Grad Zagreb i obavljanju osnivačkih prava 
     Predsjednik otvara raspravu o Prijedlogu zaključka. 
     Vijeće s 5 glasova  „ZA“, 5 glasova „PROTIV“ i 2 glasa „SUZDRŽAN“ nije usvojilo      prijedlog zaključka


g) Prijedlog zaključka o izmjeni Zaključka o podmirivanju računa i nadoknadi iznosa plaćenih računa za električnu energiju građanima korisnicima stambenih kontejnera  u koje su smješteni nakon potresa na području Grada Zagreba
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K L J U Č A K
o davanju mišljenju o Prijedlogu zaključka o izmjeni Zaključka o podmirivanju
računa za električnu energiju građanima korisnicima stambenih kontejnera
u koje su smješteni nakon potresa na području Grada Zagreba
         
1. Vijeće Gradske četvrti Donja Dubrava razmotrilo je Prijedlog zaključka o izmjeni Zaključka o podmirivanju računa za električnu energiju građanima korisnicima stambenih kontejnera u koje su smješteni nakon potresa na području Grada Zagreba te na njega nema primjedbi ni prijedloga.               

1. Ovaj će zaključak biti upućen Stručnoj službi gradonačelnika. 


h) Prijedlog zaključka o izmjeni Zaključka o osnivanju Povjerenstva za izradu, provedbu i praćenje programa za suzbijanje korupcije za Grad Zagreb
Predsjednik otvara raspravu o Prijedlogu zaključka. Bez rasprave, Vijeće jednoglasno donosi


           Z A K L J U Č A K
           o davanju mišljenju o Prijedlogu zaključka o izmjeni Zaključka o osnivanju
            Povjerenstva za izradu, provedbu i praćenje programa za suzbijanje korupcije

1. Vijeće Gradske četvrti Donja Dubrava razmotrilo je Prijedlog zaključka o izmjeni Zaključka o osnivanju Povjerenstva za izradu, provedbu i praćenje programa za suzbijanje korupcije te na njega nema primjedbi ni prijedloga.               

2. Ovaj će zaključak biti upućen Stručnoj službi gradonačelnika. 


i) Prijedlog odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

           Z A K L J U Č A K
o davanju mišljenju o Prijedlogu odluke o izmjeni Odluke o osnivanju i imenovanju 
Povjerenstva za ploče za označavanje imena ulica i trgova, spomenike, skulpture, 
spomen-ploče, sakralna obilježja i umjetničke instalacije

1. Vijeće Gradske četvrti Donja Dubrava razmotrilo je Prijedlog odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije te na njega nema primjedbi ni prijedloga.

1. Ovaj će zaključak biti upućen Stručnoj službi gradonačelnika.

j) Zaključak o amandmanu na Prijedlog odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

           Z A K L J U Č A K
o davanju mišljenju o Prijedlogu zaključka o amandmanu na Prijedlog odluke o izmjeni
Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije


1. Vijeće Gradske četvrti Donja Dubrava razmotrilo je Prijedlog zaključka o amandmanu na Prijedlog odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije, te na njega nema primjedbi ni prijedloga.

2. Ovaj će zaključak biti upućen Stručnoj službi gradonačelnika.

k) Prijedlog odluke o izmjeni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza 
Vijeće s 5 glasova  „ZA“, 5 glasova „PROTIV“ i 2 glasa „SUZDRŽAN“ (1 član nije glasao) nije usvojilo prijedlog zaključka

l) Prijedlog odluke o naknadi  predsjednicima i članovima tijela upravljanja javnih ustanova koji je osnivač Grad Zagrebi i ustanova nad kojima je Grad Zagreb preuzeo obavljanje osnivačkih prava, koje imenuje Gradska skupština
Vijeće s 5 glasova  „ZA“, 5 glasova „PROTIV“ i 2 glasa „SUZDRŽAN„ nije usvojilo      prijedlog zaključka


Ad 26 - Pitanja, prijedlozi i obavijesti
Predsjednik daje informaciju u vezi završetka radova na projektu izgradnje kanalizacijske mreže u Sopničkoj ulici i ograncima. Prema dobivenim informacijama projekt je obustavljen zbog niza neriješenih problema/neadekvatnog projekta koji nisu bili definirani projektnom dokumentacijom. Dodaje da je  prije  asfaltiranja navedenih ulica potrebno ispitati zbijenost završnog sloja od drobljenog kamena materijala. Izvođač radova mora javite da li je izveo sve kućne priključke na predmetnoj dionici. 
A. Bošnjaković pita kada se može očekivati početak radova na uređenju Sopničke i okolnih ulica, građani trebaju znati tu informaciju. 
M. Nakić odgovara da je o navedenom upitu potrebno postaviti vijećničko pitanje, a vi kao vijećnik imate pravo postavljati vijećnička pitanja prema nadležnim uredima. 
A. Bošnjaković odgovara da će dostaviti dva vijećnička pitanja u papirnatom  obliku.
A. Penava Pejčinović pita s kojim zemljištem/nekretninama raspolaže Grad Zagreb na području GČ Donja Dubrava.
A. Bošnjaković kaže da je takvu informaciju moguće dobiti u Gradskom uredu za upravljanje imovinom Grada.
[bookmark: _GoBack]Predsjednik odgovara da će uputiti vijećničko pitanje  prema nadležnom uredu.
Budući da više nije bilo pitanja i prijedloga, predsjednik zaključuje sjednicu u 18,50 sati. 


KLASA: 026-02/21-001/			
URBROJ: 251-06-11-4-21-
Zagreb, 22. kolovoza 2021.

Zapisnik sastavila:
Marijana Lepur, struč.spec.oec.

Predsjednik
Vijeća Gradske četvrti
Donja Dubrava
Trpimir Majcan, prof.

